《冥漠君墓》
宋代·马之纯

经营东府役纷纷，掘土城壕得古坟。
便见双棺垂欲朽，不知何世了无闻。
遂令移殡北墉上，仍与号为冥漠君。
万事到头成幻灭，祭时犹读惠连文。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。